== Ford og nazismen ==
[[Fil:Dearborn Independent antisemitic.jpg|thumb|Henry Fords avis ''The Dearborn Independent'' med opslaget ''Den internationale jøde: verdens problem''.]]
[[Fil:1920 International Jew reprint from Dearborn Independent.jpg|thumb|200px|''The International Jew'' fra 1920.]]
Ford viede meget af sit otium til at publicere en [[avis]], ''The Dearborn Independent'', som han købte i [[1919]]. Her indførte han samlebåndsprincippet i fremstilling af avisartikler. Én journalist indsamlede fakta; en anden lagde [[humor]] på; en tredje sørgede for den redaktionelle linje, osv, til der blev Ford-journalistik ud af det. <ref>Morten Strøksnes: ''Rett vest'' (s. 90)</ref> Avisen blev udgivet gennem otte år, og introducerede amerikanerne for det [[Antisemitisme|antisemitiske]] skrift ''[[Zions Vises Protokoller]]''. Ford publicerede flere antisemitiske artikler i avisen, udgivet tidligt i 20'erne som fire indbundne værker med titlen ''Den internationale jøde''. Artiklerne fastslog, at jøder ikke blev udsat for vold, men tværtimod selv stod bag episoderne. Artiklerne var godkendt af Ford som avisens ansvarshavende redaktør, men forfattet af hans ansatte, tyskeren August Müller, i samarbejde med den russiske flygtning Boris Basolt, som i hjemlandet havde tjent under den stærkt antisemitiske [[justitsminister]] Shchegolitov, der stod bag [[ritualmord]]sagen i [[Kijev]] i [[1911]] mod jøden Beiliss, som vakte stor opmærksomhed i hele Europa. ''Den internationale jøde'' vandt stor udbredelse, og blev trykt i en halv million eksemplarer bare i USA. I [[1927]] påstod Ford at være uden kendskab til sagen, og ført bag lyset af sine medarbejdere, men samtidigt havde han hyret agenter for at finde frem til den hemmelige jødiske verdenssammensværgelses hovedmænd i New York. <ref>Jørgen Hansen: ''Englene og al deres væsen'' (s. 357-8), forlaget Gyldendal, København 1996, {{ISBN|87-00-12114-2}}</ref> Prominente jøder blev skygget, og agenterne fandt frem til organisationen Kehillah, der hjalp jødiske immigranter til rette i det nye land, men af Fords agenter blev fremstillet som en undergrundsorganisation med det formål at undergrave det amerikanske samfund. <ref>[http://www.iamthewitness.com/books/Henry.Ford/The.International.Jew/ij33.html Rule of the Jewish Kehillah Grips New York<!-- Bot genereret titel -->]</ref>
Historie Erhvervsliv